CELEX: 62014CA0439
Language: sk
Date: 2016-09-15 00:00:00
Title: Spojené veci C-439/14 a C-488/14: Rozsudok Súdneho dvora (tretia komora) z 15. septembra 2016 (návrh na začatie prejudiciálneho konania, ktorý podal Curtea de Apel Bucureşti, Curtea de Apel Oradea – Rumunsko) – SC Star Storage SA/Institutul Naţional de Cercetare-Dezvoltare în Informatică (ICI) (C-439/14), SC Max Boegl România SRL a i./RA Aeroportul Oradea a i. C-488/14) (Návrh na začatie prejudiciálneho konania — Smernice 89/665/EHS a 92/13/EHS — Verejné zákazky — Postupy preskúmavania — Vnútroštátne predpisy podmieňujúce prístup k postupom preskúmavania zložením „záruky riadneho správania“ — Charta základných práv Európskej únie — Článok 47 — Právo na účinný prostriedok nápravy)

14.11.2016   
            
            
               SK
            
            
               Úradný vestník Európskej únie
            
            
               C 419/3
            
         Rozsudok Súdneho dvora (tretia komora) z 15. septembra 2016 (návrh na začatie prejudiciálneho konania, ktorý podal Curtea de Apel Bucureşti, Curtea de Apel Oradea – Rumunsko) – SC Star Storage SA/Institutul Naţional de Cercetare-Dezvoltare în Informatică (ICI) (C-439/14), SC Max Boegl România SRL a i./RA Aeroportul Oradea a i. C-488/14)
   (Spojené veci C-439/14 a C-488/14) (1)
   
   ((Návrh na začatie prejudiciálneho konania - Smernice 89/665/EHS a 92/13/EHS - Verejné zákazky - Postupy preskúmavania - Vnútroštátne predpisy podmieňujúce prístup k postupom preskúmavania zložením „záruky riadneho správania“ - Charta základných práv Európskej únie - Článok 47 - Právo na účinný prostriedok nápravy))
   (2016/C 419/04)
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Curtea de Apel Bucureşti, Curtea de Apel Oradea
   
      Účastníci konania pred vnútroštátnym súdom
   
   
      Žalobkyne: SC Star Storage SA (C-439/14), SC Max Boegl România SRL, SC UTI Grup SA, Astaldi SpA, SC Construcții Napoca SA (C-488/14)
   
      Žalované: Institutul Naţional de Cercetare-Dezvoltare în Informatică (ICI) (C-439/14), RA Aeroportul Oradea, SC Porr Construct SRL, Teerag-Asdag Aktiengesellschaft SC Col-Air Trading SRL, AVZI SA, Trameco SA, Iamsat Muntenia SA (C-488/14)
   
      Výrok rozsudku
   
   Článok 1 ods. 1 až 3 smernice Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác a článok 1 ods. 1 až 3 smernice Rady 92/13/EHS z 25. februára 1992, ktorou sa koordinujú zákony, iné právne predpisy a správne opatrenia o uplatňovaní právnych predpisov spoločenstva, o postupoch verejného obstarávania subjektov pôsobiacich vo vodnom, energetickom, dopravnom a telekomunikačnom sektore, v spojení s článkom 47 Charty základných práv Európskej únie sa majú vykladať v tom zmysle, že nebránia takej vnútroštátnej právnej úprave, o akú ide v prejednávaných veciach, ktorá podmieňuje prístup k postupom preskúmavania rozhodnutí verejného obstarávateľa povinnosťou navrhovateľa poskytnúť verejnému obstarávateľovi záruku riadneho správania, ak táto záruka musí byť navrhovateľovi vrátená bez ohľadu na výsledok konania o preskúmaní.
   
      (1)  Ú. v. EÚ C 448, 15.12.2014.
   
      Ú. v. EÚ C 26, 26.1.2015.